Reviews: Dark Wings - TV Tropes
Reviews: Dark Wings Kobus Galloway se tekenprente in sy boek Idees vol vrees versamel | Zebra
Kobus Galloway se tekenprente in sy boek Idees vol vrees versamel
by Amanda on Oct 17th, 2011 Tweet
Kobus Galloway se Idees vol vrees-tekenprente het Suid-Afrika binne maande na hul eerste verskyning stormenderhand verower. Dié ongewone, spitsvondige en grappige Afrikaanse teken-prente gaan gewoonlik gepaard met dubbelsinnige eenreël-woordspelings en is enig in hul soort. Die reeks het baie gou ingang gevind: net 100 dae nadat Galloway ’n Facebook-blad begin het om sy tekenprente bekend te stel, het hy reeds byna 25 000 bewonderaars gehad. Idees vol vrees word op dosyne webwerwe oral op die internet genoem en verskyn ook in Huisgenoot en ander publikasies.
Hierdie versameling bevat meer as 150 tekenprente, waaronder die gewildstes (dié waarvan Facebook-gebruikers die meeste hou) en meer as 50 nuwe tekenprente wat nog nêrens anders verskyn het nie. Dit is ’n moet-hê vir die tienduisende bestaande bewonderaars, en sal ongetwyfeld ’n hele klomp nuwes skep.
Kobus Galloway het op sesjarige ouderdom begin teken, en toe hy net agt jaar oud was, is sy werk in die Taiwannese ambassade uitgestal. Hy het ná skool grafiese ontwerp gestudeer en woon nou in Kaapstad, waar hy as ’n illustreerder en infografiese ontwerper vir Huisgenoot, You, Drum, Tempo, Pols en ander publikasies werk. In sy vrye tyd is Kobus ’n skerpskertser en vryskutontwerper/illustreerder. Hy is die eienaar van Komedie Media CC en het reeds met plaaslike kunstenaars soos Marion Holm, Pierre Breytenbach en Casper de Vries saamgewerk.
Besoek Idees vol vrees se Facebook-blad
Idees vol vrees deur Kobus Galloway
Cats: Afrikaans, Humour, Misc, South Africa
Tags: Afrikaans, Cartoons, Facebook, Humour, Idees vol vrees, Kobus Galloway, Misc, South Africa, Tekenprente, Zebra
« Boks’ Loss Predetermined? Tim Noakes Calls for Probe
A Breakfast Launch for Tim Noakes’ Challenging Beliefs at Cafe Nood »